《罗先生归田八景为赋其四 其四 古寺梵钟》
明代·顾清

梅花搅我梦，欹枕五更初。头陀闵群昧，霜金吼桐鱼。

一击尘梦醒，再声灵襟虚。须臾万籁动，鸣鸡遍前墟。

起坐视檐隙，明星犹在隅。却忆长安日，整冠趋朝车。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。